Dëgjim publik

Fermerët dhe Bizneset

Procesverbal

24.08.2022

16:09

Kryesuesi i Kuvendit e fillon takimin duke i falënderuar të pranishmit për pjesëmarrje në dëgjimin publik.

Njofton të pranishmit për mënyrën se si do të miratohet buxheti, kërkon nga të pranishmit që të japin kërkesat e tyre, sugjerimet, projektet fjalën e kalon te drejtori DBF z. Riad Rashiti.

DBF z. Riad Rashiti falënderon të pranishmit për prezencën e tyre, komuna e ka pa të arsyeshme që të bisedoj me secilën kategori për buxhetin komunal.

Prezantimi i planifikimit të buxhetit komunal, ndarja e buxhetit.

**Kufijtë Buxhetor për 2023**

Granti i përgjithshëm……………..……....12,094,194.00 euro

Granti i Shëndetësisë …………….………...3,404,634.00 euro

Granti i Arsimit ……………………….…….….11,866,477.00 euro

Të hyrat vetanake………………….………….. 4,952,586.00 euro

Financimi i Teatrove ……………………..……..101,390.00 euro

Financimi për shërbime rezidenciale…..180,000.00 euro

**Shpenzimet e planifikuara sipas kategorive ekonomike**

Paga (për 2479 të punësuar)…..15,949,978.00 euro

Mallra dhe Shërbime …….…...6,502,750.00 euro

Shpenzime Komunale…….….….646,800.00 euro

Subvencione………………….. 1,195,000.00 euro

Investime Kapitale……………..8,304,753.00 euro

3 milion borxhe kemi paguar ketë vit

3.7 milion €. për vitin e ardhshëm do të paguhen borxhet .

8 milion pagës te përgjithshme të borxheve, 5 milion mbesin për investime kapitale .

Grandet , marrëveshjet me ministrin e Infrastrukturës për asfaltim të rrugëve.

Kërkoj nga ju që t’i ofroni kërkesat e juaja, sugjerimet, gjithashtu kërkoj nga ju që mos të ndaleni vetëm në këto, por të tregoni edhe brengat e juaja, problemet që ju ballafaqoheni në pjesën administrative …..

Kryesuesi i Kuvendit z. Arjanit Sadiku hap diskutimin

Diskutim

Kërkoj nga ju që të mos jepni gjedhe subvencione, grande tek personat që nuk janë të përgjegjshëm, por të jepen aty ku ka nevojë, ku të gjitha këto shkojnë në vendin e duhur.

Milaim ….. bujk, japin farë, por ajo që jepet po shitet në tregun e zi.

Mjetet duhet të jepen ato që kërkon bujku, jo të jepen sipas dëshirës së Komunës .

Të gjitha mbjelljet e grurit që i bëjmë shkojnë në të mirë të mullirit.

Çmimi

Prerja e pyjeve

Të ketë lehtësime për fermerët të cilët punësojnë punëtorë.

kryesuesi falënderon Milaimin, kërkon qe të japin kërkesa konkrete .

Shpend Bilalli, Udinese kafe, pengesa jonë është infrastruktura rrugore, pasi që dëmtimet më të mëdha na vijnë nga infrastruktura rrugore, sepse nuk mund të japim shërbime sa është nevoja e tregut.

Pyet, perse kemi stërzgjatje te projekteve rrugore?

Kryesuesi- zvarritja është keq planifikim jo i duhur i mjeteve për projektet për rrugët . Ne jemi duke u munduar te gjejmë një zgjidhje si komunë, por kjo është çështje është Qeverisë. Kostoja e projekteve të mëdha nuk mund të kryhet në afate të caktuara, prandaj ejpet afat i zgjatur.

Drejtori i Buxhetit dhe Financave thotë: pyetjet e nivelit nacional nuk janë në përgjegjësin tonë që të japim përgjigjeje, tek përfitimi i grandeve që i jep ministria, organizata e huaja, komuna nuk mund të ndikojë. Komuna mund të bëjë investime kapitale, lehtësim në ulje të taksave, kriteret të plotësohen, ndryshohen apo të rishqyrtohen …..

Shpend Billalli- bizneset po largohen nga qyteti i Gjilanit, qeveria le të rrinë e mbyllur sa të dojë, por bizneset po ikin .

Kryesuesi- jemi duke bërë fleksibilitetin e zonave për ndërtimin e zonës industriale.

Rexhep Sejdiu – të merrni masa për infrastrukturën në Fshatin Zhegocë . Ka fermer i cili ka 30 gjedhe dhe nuk ka fermë, ministria dhe komuna le të dalin në vendin e ngjarjes, le ta shohin se si është e mundur që t’i ndihmojnë, të krijohet vendi i grumbullimit të bulmetit në Zhegocë .

Shqetësimi: shpërngulja e të rinjve nga vendi, energjia elektrike , transporti ...

Te krijohen kushte për fermerët .

Tefik Sylejmani, Depcë - fermer i lopëve dhe i deleve

1. kushtet nuk janë edhe të këqija por tregjet po mbyllen.
2. Të bëhet lehtësim për fermerët, rregullat janë te pa arsyeshme .

Të krijohet vendi i Tregut të Kafshëve, dhe Tregut i Gjelbër.

Kryesuesi- lokacioni i tregut të kafshëve është në përfundim.

Drejtori i Bujqësisë dhe Pylltarisë z. Bajram Isufi, i falënderon të pranishmit, përgjigje për Arjetën, ne grave fermere ju japim përkrahje të plotë, gratë për panaire do ta kenë vendin e merituar

Metush, disa projekte madhore shkojnë në kuadër të ministrisë, por prej anës tonë do ta kesh mbështetjen e plotë.

Milaim Bllaca Cërnicë, ne si drejtori e DBP dhe kuvend , punën e parë që e kemi bërë ka qenë ndryshimi i rregullores, për njerëzit që janë keqbërës të pyjeve, ne nuk u japim grande subvencione, në këtë vit do ta formojmë komisionin për fermerët e pa përgjegjshëm dhe nuk do te ketë mundësi që të bëni keqpërdorim të fondeve .

Rexh, un e di se kemi shumë fermer në Vërbicë me gjedhe, por ne nuk kemi mundësi buxhetore të ju mbështesim, por sa i përket drejtorisë së Bujqësisë dhe Pylltarisë do ta kenë mbështetjen tonë .

Tek çështja e tregut të vjetër është mbyllur për shkak të kushteve të rënda, tek tregu i ri kam qenë vet e kam inspektua punën ……

Kryesuesi- Ilir ajo çka jemi duke u mundur të bëjmë është zona ekonomike e cila ka me ju përgjigj të gjitha problemeve tuaja teknike dhe infrastrukturore, ju e dini qe komuna gjithmonë bënë planifikim të buxhetit, në këtë vit kemi qenë të obliguar të i përmbahemi planifikimit të viti të kaluar, për vitin e ardhshëm është çështje tjetër, sepse vet ne do të i menaxhojmë, do t’i inspektojmë projektet, investimet tona , e mira është që kemi rritje të buxhetit, zgjidhje të veçanta nuk kemi për këtë problem tuajin me energjinë elektrike .

Zonjë, bizneset individuale nuk financohen nga komuna por direkt nga qendra, por çka mund të bëjmë është që nëpërmjet donatorëve të ju ndihmojmë .

përshëndetje Shpend, kërkesa për vjeljen e pemëve, grande për makineri vjelëse . Ne jemi njëra nga komunat që kemi bërë subvencionim të fermerëve edhe vet ministri i bujqësisë ju premtoj atje .

Kryesuesi- kalon fjalën tek Agim Aliu, pronar i Kompanisë Ndërtimore “Vëllezërit Alihu”, në Komunën tonë ka rënie të ndërtimeve nga 39 leje, të gjitha ishin për ndërtim të ulët, por vetëm 1 është lëshuar për ndërtim të lartë, kam kërkuar takim me kryetarin, por nuk me është mundësuar ai takim .

Pyes drejtorin, kur do të filloni me dhënien e lejeve për ndërtim, 40% kemi rënie të numrit të të punësuarve.

Drejtori z.Aliu, nga 15 nëntori dhe deri me 1 dhjetor janë bërë pagesa, por janë bërë pa u plotësuar kriteret, qeverisja e kaluar ka dëshiruar që të na vendos para aktit të kryer që të bëjmë shkelje, por ne nuk do të lëshohemi aty . Në kohen kur kemi marr detyrën kanë qen 1500 kërkesa, 1032 kërkesa për pëlqim , kemi formuar komisionin për inspektim , tani sektori i lejeve po punon me 2 zyrtar . Ne dëshirojmë të japim leje, por ne nuk japim leje te pa ligjshme.

“Vëllezërit Aliu”, këto problem janë qe 22 vite, por sektori i Ndërtimit ma në krizë nuk ka qenë kurrë, makineritë tona janë në parkim, ju duhet të merreni me stafin e juaj, ne duhet të zhvillohemi për çdo ditë po humbim të rijnë duke shkuar në Evropë, por tani po shkojnë në Prishtinë e Ferizaj, një lutje kam që të merren masa sa më shpejtë për ruajtjen e punëtorëve .

Drejtori i urbanizmit, tregoni raste konkrete flisni me emra dhe mbiemra .

“Vëllezërit Aliu”, qëllimi jonë është të gjejmë zgjidhje jo zhurma dhe probleme, nuk kemi nevojë të përmendim emra, por punë.

Kryesuesi, secili nga ne jemi të vetëdijshëm se sa është e rëndësishme me i ruajt punëtorët nuk dua të diskutojë për të kaluarën. Në sektorin e Ndërtimit edhe në të gjithë sektorët, aspektet individuale nuk janë temë e diskutimeve sot. Sa i përket buxhetimit, ne nuk mund të nxjerrim rregullore apo vendime të veçanta që të bëjmë shkelje ligjore, o do të kemi rregulla dhe ligje, përndryshe ne nuk punojmë.

“Vëllezërit Aliu”- plani zhvillimor nuk ka ndryshua në Urbanizëm, nuk kërkojmë të bëhen shkelje, por të ju përmbaheni rregulloreve dhe të kryeni punën tuaj , ne nuk kemi kohë që t’ju presim juve si drejtori e urbanizmit, e kadastrit ta kryeni punën e stafit, e ne të rrimë duke i paguar punëtorët .

Nehat Shabani- një pyetje kam për drejtorin e Bujqësisë, desha të di sa është buxheti për bujqësinë, sa mendoni të investoni për bujqit me mekanizmat e nevojshëm makineri?

Kriteri i aplikimit të farës të ndryshohet, subvencionet nga ministria kur të jepet fara le të jepet me kohë jo me vonës , sepse koha kalon sa do që e mbjell ajo nuk mbinë.

Planifikimi i viti 2022, këtë vit ka qenë 20 mije ero, kurse për vitin 2023 është rritur në 75 mijë ero, ndërsa te çështja e farës është e vërtetë që të jepet në kohë, fara e grurit dhe mistritë këtë vite ka qenë e dhënë me kohë.

Resmi, dëshirojë të dini, drejtori a ka qenë në kontakt me kombajnerët, sepse kanë bërë korrjen e grurit me 180, te serbët 150 në Livoq 130, a është ndonjë kontroll ndaj kombajnave .

Drejtori i Bujqësisë z. Bajram Isufi, çmimi referues është 130, por si drejtori nuk kemi të drejtë që të bëjmë ndërhyrje në çmimet e tyre, mesatarja ka qenë 150 ero, ne nuk kemi të drejtë t ndërhyjmë.

Kryesuesi, falënderon të pranishmit dhe mbyll takimin ne orën 17:21 PM